Armands Duplantiss

**Armands Duplantiss** (*Armand Duplantis*; dzimis ) ir Zviedrijas vieglatlēts, startē kārtslēkšanas sacensībās. Viņš ir pašreizējais pasaules rekordists kārtslēkšanā ar rezultātu 6,31 metri, kas sasniegts  sacensībās telpās Upsālā, kā arī pasaules labākā rezultāta īpašnieks stadionā,  Tokijā pārvarot 6,30 metrus. Pasaules rekordu labojis 15 reizes. A. Duplantiss ir divkārtējs olimpiskais čempions, izcīnīja uzvaru 2020. gada vasaras olimpiskajās spēlēs, kas notika 2021. gadā Tokijā un  sacensībās, kas norisinājās Parīzē, trīskārtējs pasaules čempions (2022, 2023, 2025), kā arī trīskātējs Eiropas čempions (2018, 2022, 2024).

## Ģimene
Dzimis Luiziānas štatā, ASV, sportiskā ģimenē. Viņa tēvs ir amerikānis Gregs Duplantiss, arī bijušais kārtslēcējs, kura personiskais rekords ir 5,80 m, viņa māte Helēna ir zviedriete, nodarbojusies ar septiņcīņu un spēlējusi volejbolu. Viņa brālis Andrēass arī nodarbojās ar kārtslēkšanu, pārstāvēja Zviedriju 2009. gada Pasaules čempionātā jauniešiem un 2012. gada Pasaules čempionātā junioriem. Otrs brālis Antuāns nodarbojas ar beisbolu, bet jaunākā māsa Johanna arī ir pievērsusies kārtslēkšanai. Armandam ir gan Zviedrijas, gan ASV pilsonība. 2015. gadā 15 gadu vecumā izvēlējās pārstāvēt Zviedriju.

## Karjera
Starptautiskās sacensībās debitēja 2015. gadā, piedaloties Pasaules U18 čempionātā Kali, Kolumbijā, kur izcīnīja zelta medaļu. 2016. gadā nomainīja klubu no *IK Stål* uz *Upsala IF*. 2016. gada Pasaules čempionātā junioriem Bidgoščā, Polijā, ieguva bronzas medaļu.
 
2017. gada februārī *Millrose Games* sacensībās uzstādīja pasaules junioru rekordu telpās (5,75 m). 2017. gada Pasaules čempionātā Londonā ieguva 9. vietu ar rezultātu 5,50 m.

2018. gada janvārī sacensībās Rīno, ASV, uzlaboja savu pasaules junioru rekordu telpās, sasniedzot 5,83 metrus. 2018. gada Pasaules čempionātā junioriem Tamperē ieguva zelta medaļu. 2018. gada Eiropas čempionātā Berlīnē, pārvarot latiņu 6,05 metru augstumā, kļuva par Eiropas čempionu. 2019. gada Pasaules čempionātā Dohā ar rezultātu 5,97 m izcīnīja sudraba medaļu, piekāpjoties amerikānim Semam Kendriksam.

 iekštelpu sacensībās Toruņā, Polijā, laboja Reno Lavilenī piederošo pasaules rekordu, pārvarot latiņu 6,17 metru augstumā. Nedēļu vēlāk Glāzgovā uzlaboja rezultātu līdz 6,18 metriem.

 Dimanta līgas sacensībās Romā laboja līdz tam Sergejam Bubkam piederošo pasaules labāko sasniegumu āra stadionā, sasniedzot 6,15 metrus. *[[World Athletics]]* nenodala kārtslēkšanas rezultātus telpās un stadionā, līdz ar to oficiālais pasaules rekords ir Duplantisa uzstādītais rezultāts telpās 6,18 metri.

 Tokijā izcīnīja zelta medaļu, sasniedzot rezultātu 6,02 metri. Viņš mēģināja arī labot sev piederošo pasaules rekordu, bet nesekmīgi.

Jaunu pasaules rekordu A. Duplantiss uzrādīja 2022. gada martā *World Indoor Tour Silver* sacensībās Belgradā, pārlecot 6,19 m augstumu. Drīz pēc tam 2022. gada 20. martā turpat Belgradā Pasaules čempionātā vieglatlētikā telpās viņš pasaules rekordu uzlaboja līdz 6,20 m augstumam. Tā paša gada 30. jūnijā *BAUHAUS-galan* sacensībās Stokholmā, kas ir arī Dimanta līgas posms, uzlaboja pasaules labāko sasniegumu stadionā līdz 6,16 metriem. 2022. gada Pasaules čempionātā ASV pilsētā Jūdžīnā viņš izcīnīja zelta medaļu, vēlreiz labojot arī sev piederošo pasaules rekordu un pārvarot latiņu 6,21 m augstumā. Tajā pašā gadā Eiropas čempionātā Minhenē otro reizi kļuva par Eiropas čempionu, labojot čempionātu rekordu (6,06 m). 

 *All Star Perche* sacensībās telpās Klermonferānā, Francijā, laboja pasaules rekordu sesto reizi, sasniedzot 6,22 metrus. 2023. gada Pasaules čempionātā Budapeštā izcīnīja savu otro pasaules čempiona titulu, pārvarot latiņu 6,10 metru augstumā. Viņš mēģināja labot arī sev piederošo pasaules rekordu, bet tas neizdevās.  Dimanta līgas sezonas finālposmā Jūdžīnā, pārvarot latiņu 6,23 metru augstumā, jau septīto reizi karjerā laboja pasaules rekordu.

2024. gada Pasaules čempionātā telpās Glāzgovā izcīnīja zelta medaļu ar rezultātu 6,05 m, aizstāvot pirms diviem gadiem izcīnīto titulu.  Dimanta līgas sacensībās Sjameņā vēlreiz laboja sev piederošo pasaules rekordu, pārvarot 6,24 metrus. A. Duplantiss uzvarēja  sacensībās Parīzē 2024. gada 5. augustā, kur ieguva savu otro olimpisko zelta medaļu, atkal labojot pasaules rekordu (6,25 metri). Tā paša gada 25. augustā Dimanta līgas posmā Silēzijas stadionā Hožovā jau desmito reizi karjerā laboja pasaules reordu, pārlecot 6,26 m.  ''Letzigrund'' stadionā Cīrihē sacentās izaicinājuma 100 metru skrējienā ar pasaules rekordistu 400 metru barjerskriešanā norvēģi Karstenu Varholmu. Duplantiss uzvarēja ar rezultātu 10,37 sekundes, sasniedzot personisko rekordu šajā distancē, tikmēr Varholms distanci veica 10,47 sekundēs.

 sacensībās Klermonferānā jau 11. reizi laboja pasaules rekordu, pārvarot 6,27 metrus un par vienu centimetru pārspējot savu iepriekšējo sasniegumu. 2025. gada martā Naņdzjinā trešo reizi pēc kārtas uzvarēja Pasaules čempionātā telpās.  Dimanta līgas posmā Stokholmā pasaules rekordu laboja 12. reizi, pārvarot 6,28 metru augstumu. Tas bija pirmais rekorda labojums, startējot savu līdzjutēju priekšā Zviedrijā. 12. augustā sacensībās Budapeštā A. Duplantiss pasaules rekordu uzlaboja līdz 6,29 m, kas bija viņa 13. pasaules rekorda labojums. 2025. gada Pasaules čempionātā Tokijā viņš izcīnīja trešo pasaules čempiona titulu un laboja pasaules rekordu 14. reizi (6,30 m). 2025. gada novembrī jau ceturto reizi tika atzīts par pasaules gada vieglatlētu.

 *Mondo Classic* sacensībās telpās Upsālā Duplantiss vēlreiz laboja pasaules rekordu, pārvarot 6,31 m augstumā novietotu latiņu. 21. martā Toruņā jau ceturto reizi kļuva par pasaules čempionu telpās, labojot čempionātu rekordu (6,25 m).

## Sasniegumi

## Atsauces

## Ārējās saites